श्री श्रीवास्तव ने बताया “ 1986 मे राज्य सभा का चुनाव हो रहा था। कल्याण सिंह जनसंघ के अध्यक्ष थे और मै जनता पार्टी का अध्यक्ष था। उस वक़्त जनसंघ के 16 विधायक थे और हमारी पार्टी के 21 विधायक थे। कल्याण सिंह का प्रस्ताव था कि चंद्रशेखर जी भी राज्यसभा मे चलें। जीत पक्की थी लेकिन चंद्रशेखर जी ने मना कर दिया ।वह कहते थे कि बलिया के लोगों ने मुझे हराया है और बलिया के लोग ही जब संसद मे भेजेंगे तो मै जाऊंगा। ”वयोवृद्ध नेता ने बताया कि चंद्रशेखर भारतीय राजनीति की अमिट निशानी हैं।आज के दौर की भारतीय राजनीति मे उनकी जयंती पर उन्हे याद करना प्रासंगिक है।